钦定古今图书集成/理学汇编/文学典/第080卷 > 方勺
## 钦定古今图书集成/理学汇编/文学典/第080卷 > 方勺

按《金华府志》：勺字仁声，金华人。后居湖州西溪，号泊
宅翁。盖取张志和“浮家泛宅”之语，而反之以见志。潘
良贵尝赠以诗云：“学道悠悠未见功，敢云凡质有仙
风。他年一钵江湖去，先向苕溪访葛洪。”《诗序》称其超
然遐举，情神散朗，如晋宋间高士。其诗文雄深雅健，
追古作者。所著有《泊宅编》十卷